Laurent Jalabert

Laurent Jalabert (* 30. November 1968 in Mazamet, Département Tarn) is en ehmalger franzöösch Radrennfohrer. He tellt to en van de spoodriekst Radprofis van de 1990er Johren. 

 Loopbahn 
Jalabert, van sien franzöösch Fans blots „Jaja“ nömmt, weer Profi van 1989 bit 2002 un tonächst vör allen as Sprinter spoodriek. So wunn he bi de Tour de France 1992 und 1995 jewiels dat Gröön Trikot van den Punktbesten. 

Af de tweet Hälft van de 1990er Johren weer Jalabert en van de völsiedigsten Fohrer in’n Radsport. Tüschen 1995 un 2000 weer he mit kört Ünnebreeken de Nummer 1 van de UCI-Weltranglist. Dorbi weer he vör allen as Klassikerjäger un up lüttgere Rundfohrten spoodriek. 1995 wunn he nah fiev Deelstreckensiegen ok de Gesamtwertung van de swoor Vuelta a España. In dat glieker Johr stunn an den franzööschen Natschonalfierdag de Anstieg an de Côte de la Croix-Neuve to’n eersten Mal up dat Programm van de Tour de France. Jalabert hett ut de Spitzengrupp angreepen un reck as Sieger den Teeloort Mende. Teihn Johr later kreeg de Barg to Ehren van den Franzosen den Binaam Montée Laurent Jalabert.live-radsport.ch van’n 16. Juli 2010: Alberto Contador freut sich auf die Montée Laurent Jalabert Bi de Tour 1995 droog Jalabert twee Daag lang dat geel Trikot, ok in anner Johren hett he dat af un to mal schafft, sien best Endergevnis bleev aber Platz 4. In dat Johr 1997 wunn he dat Tietfohren van de Straatenrad-Weltmeesterschapen.

Tegen Enn‘ van sien Loopbahn hett Jalabert bi dat Team CSC van Bjarne Riis sien Taktik ännert un wunn bi de Tour de France tweemal dat Trikot van den besten Bargfohrer (2001, 2002). Neben hüm kunnen blots Eddy Merckx un Bernard Hinault in hör Loopbahn sowohl dat Gröne Trikot van de Sprinter as ok dat mit Punkten versehn Trikot van de best Bargfohrer winnen. Insgesamt hett  Laurent Jalabert veer Deelstrecken bi dit wichtigst Deelstreckenrennen van de Welt wunnen (1992, 1995, 2× 2001). Bi Olympisch Spelen hett he aber kien Medaille reckt.

Laurent Jalabert is nah de Saison 2002 van den Radsport torüchtreeden un hett Marathonloopen traineert (2:55 Stünnen bi den New-York-City-Marathon 2005) as ok Triathlon, wo he 2010 bi Ironman-70.3-Wettbewarfen över de half Ironman-Distanz antreeden dee (1,9 km Swemmen, 90 km Rad fohren un 21,1 km Loopen).70.3 Miami: Cave in ihrer eigenen Welt

 Natschonaltrainer 
Van 2008 bit 2013 weer Jalabert as franzöösch Natschonaltrainer tätig.Jalabert to replace Moncassin? auf cyclingnews.com v. 30. September 2008 (engelsch) Bi en Unfall in‘n März 2013 is Jalabert dicht bi Montauban up sien Fohrrad mit en Auto tosommenstött un hett sück eenige Knaaken braaken.Laurent Jalabert opéré avec succès de ses fractures up lepoint.fr., 12. März 2013 (franz.) Wenige Weeken nah den Unfall is he as Natschonaltrainer torüchtreeden.Jalabert claque la porte de l'équipe de France up cyclismactu.net v. 16. April 2013 (franz.) As Grund hett he to minn Ünnerstütten dör den franzööschen Verband angeeven.Jalabert als französischer Nationaltrainer zurückgetreten up radsport-news.com v. 17. April 2013

 Dopingverdacht 
Enn‘ Juni 2013 hett dat franzöösch Sporblatt L’Équipe bericht, dat bi en 2004 vörnommen Nahtest van en Dopingproov van Jalabert bi de Tour de France 1998 EPO nahwiest wurrn weer. Jalabert, de an’n  14. März 2013 tegenöver de Anti-Doping-Kommission van den franzööschen Senat ünner Eed bestreeden hemm sall, wiels sien Karriere as Radprofi illegale Handlungen vörnommen to hemm, aber ok dörblicken leet, dat he evtl. ahn sien Weeten dopt wurrn to ween, hett nah Bekanntwurrn van den Bericht seggt, dat he nich wüss, of dat wohr weer.radsport-news.com vom 25. Juni 2013: L`Équipe: Jalabert bei der Tour 1998 positiv auf EPO

 Wat he schafft hett 
1989
Tour d’Armorique

1990
 Paris–Bourges

1991
 2. Rad-Weltcup

1992
 een Deelstreck un Gröön Trikot (Punktewertung) Tour de France 
 Sülvermedaille bi de UCI-Straatenweltmeesterschapen

1993
 Gesamtwertung un twee Deelstrecken  Mallorca Challenge
 Trofeo Luis Puig
 Vuelta a la Rioja
 Classica de Alcobendas

1994
 söben Deelstrecken un Punktewertung Vuelta a España

1995
 Gesamtwertung Paris–Nizza
 Mailand–San Remo
 Gesamtwertung Katalonien-Rundfohrt
 La Flèche Wallonne
 Gesamtwertung Critérium International
 een Deelstreck und Punktewertung Tour de France 
 Gesamtwertung, fiev Deelstrecken, Punktewertung un Bargwertung Vuelta a España

1996
 Gesamtwertung Mallorca Challenge 
 Gesamtwertung Valencia-Rundfohrt
 Gesamtwertung Paris–Nizza
 Classique des Alpes
 Gesamtwertung Grand Prix Midi Libre
 Gesamtwertung Route du Sud
 Classic Haribo
 twee Deelstrecken un Punkte wertung Vuelta a España

1997
 Gesamtwertung un een Deelstreck Mallorca Challenge 
 Gesamtwertung Paris–Nizza
 Milan-Turin
 Gesamtwertung Burgos-Rundfohrt
 Weltmeester in dat Eenzeltietfohren bi de UCI-Straaten-Weltmeesterschapen
 Lombardei-Rundfohrt
 La Flèche Wallonne
 Escalada a Montjuïc
 twee Deelstrecken un Punktewertung Vuelta a España

1998
 Tour du Haut-Var
 Tour des Asturies
 Franzöösch Straatenmeester
 Classique des Alpes

1999
 Gesamtwertung Baskenland-Rundfohrt
 Gesamtwertung Tour de Romandie
 dree Deelstrecken un Punktewertung Giro d’Italia 
 Prueba Villafranca de Ordizia
 Gesamtwertung Setmana Catalana
 GP de Villafranca de Ordizia

2000
 Gesamtwertung Tour Méditerranéen
 Gesamtwertung Setmana Catalana

2001
 Clásica San Sebastián
 twee Deelstrecken, Bargwertung un kämperischt Fohrer bi de Tour de France

2002
 Tour du Haut-Var
 Clásica San Sebastián
 Coppa Agostoni
 Bargwertung un kämperischt Fohrer bi de Tour de France

 Weblinks 

 Indrag bi Radsportseiten.net
 Palmarès

 Enkeld Nahwiesen 

Kategorie:Mann
Kategorie:Börger von Frankriek
Kategorie:Radrennfohrer (Frankriek)
Kategorie:Boren 1968
Kategorie:Olympiadeelnehmer (Frankriek)